laion/Wikipedia-Exotic huggingface dataset:
Haeska (Haapsalu)

Haeska on küla Haapsalu linnas Lääne maakonnas. Enne Eesti omavalitsuste haldusreformi 2017. aastal kuulus küla Ridala valda. Nüüdisajal elatakse pidevalt 40 talus, suvekodusid on 26. Viimase rahvaloenduse järgi elab külas pidevalt 89 elanikku.[viide?] Küla piirneb läänes Saardu, Sinalepa ja Puiatu, loodes Ammuta, põhjas Vätse, idas Oonga, Tuka ja Keravere külaga ning lõunas Matsalu lahega. Külas asuvad Haeska ohvrikivi ja Tõllukivi. Haeska küla on esimest korda mainitud 1278. aastal. Haeska mõisa on esimest korda mainitud 1560. aastal ning kool on asutatud 1860. aastal. 15. detsembri 1939 seisuga oli Haeskas 369 elanikku, kes valdade reorganiseerimisel jäid Ridala valla elanikeks. Haeska küla koosnes kolmest külast: Haeska 1, Haeska 2, Haeska 3. 23. veebruari 1977 seadusega toimus külade liitmine, mille tulemusena vähendati külade arvu ning kolm küla liideti üheks Haeska külaks. Haeskas tegutseb 29. jaanuaril 2000 loodud külaselts. Haeska küla lõunaosa asub Matsalu rahvuspargi territooriumil. Matsalu lahe rannikul paikneb linnuvaatlustorn. Haeska linnutorn Haeska paadisadam Haeska rannik Küla talvel Haeska rannaniit Haeska peakraav Haeska Kabelimägi Haeska 360° aeropanoraam / aerofoto Maa-amet, vaadatud 21.11.2020. Statistikaamet, vaadatud 22.07.2023. Eesti haldus- ja asustusjaotuse klassifikaator, vaadatud 9.06.2014.
Saaremaa kuberner

Saaremaa kuberner (rootsi keeles Guvernör på Ösel, saksa keeles Gouverneur von Oesel) oli Rootsi kuninga asevalitseja Saaremaal alates 1645. aastast kuni XVII sajandi 2. pooleni. Aastatel 1917−1918 oli Saaremaa kuberner Saksa okupatsiooni aegse tsiviilvalitsuse juht. Saaremaa liidendati Rootsiga pärast Brömsebro rahu 1645. aastal. Esialgu Taani-aegse asehalduri asemele asevalitsejat ei nimetatud ja provints allus Liivimaa kubernerile kindralmajor krahv Erik Stenbockile (1612−1659). 20. oktoobril samal aastal määrati esimeseks kuberneriks Anders Hästehufvud (1577−1657). Kubernerid olid Saaremaal ametis XVII sajandi lõpuni, mil ametisse nimetati maapealik. Kuberneri kõrval oli ajuti ametis ka viitsekuberner. Alates XVII sajandi lõpust seati sisse maapealiku institutsioon, mis kehtis kuni 1710. aastani.  Pikemalt artiklis Saaremaa asehaldurite loend Pärast Lääne-Eesti saarte okupeerimist 1917. aastal seadsid Saksamaa okupatsioonivõimud sisse tsiviilvalitsuse, mille eesotsas oli kuberner vabahärra Franz Adolf von Seckendorff (1857−1941). Kubernerile allutati lisaks Saaremaale ka Muhu ja Hiiumaa.  Pikemalt artiklis Saaremaa asehaldurite loend Saaremaa asehaldur Saaremaa asehaldurite loend Anders Hästehufvudi eluloolised andmed saidil adelsvapen.com. Arbusow, Leonid. Grundriss der Geschichte Liv, Est- und Kurlands. Riga: Verlag von Jonck und Poliewsky, 1918, lk 331. Arbusow, Leonid. Grundriss der Geschichte Liv, Est- und Kurlands. Riga: Verlag von Jonck und Poliewsky, 1918. Lk 331. Saaremaa kuberneride loend saidil worldstatesmen.org
Ülehiinaline Rahvaesindajate Kogu

"Hiina parlament" suunab siia. Hiina Vabariigi parlamendi kohta vaata artiklit Seadusandlik Yuan. Mitte segi ajada Rahva Riigikongressiga Ülehiinaline Rahvaesindajate Kogu (lihtsustatud hiina kirjas 全国人民代表大会, pinyin'is Quánguó Rénmín Dàibiǎo Dàhuì) on Hiina Rahvavabariigi riigivõimu kõrgeim organ ja seadusandlik kogu. 2018. aastal oli selles 2980 saadikut, mis teeb ÜRK-st maailma suurima parlamendi. Ülehiinaline Rahvaesindajate Kogu täiskogu tuleb igal aastal kokku umbes kaheks nädalaks ning hääletab läbi tähtsamad seadused. Liikmed on osalise tööajaga ning neile ei maksta palka. Suuremat osa ÜRK võimust teostab Ülehiinalise Rahvaesindajate Kogu Alaline Komitee, mis koosneb umbes 170 liikmest ning koguneb siis, kui ei toimu täiskogu istungjärku. Ülehiinalise Rahvaesindajate Kogu liikmetel on lubatud pidada teisi riigi- ja parteiameteid ning üldiselt figureerivad nad mujal kõrgetes poliitsfäärides. Siiski ei ole neil lubatud töötada täitev- või kohtuvõimu struktuurides. Põhiseaduse järgi on ÜRK ühekojaline parlament, mis de jure teostab kontrolli valitsuse, ülemkohtu, erikomiteede, ülemprokuratuuri ja sõjalise keskkomisjoni üle ning valib kõrged riigiametnikud. Välismaised meediaväljaanded on ÜRK-d nimetanud de facto võimutuks parlamendiks. ÜRK valitakse viieks aastaks. Istungjärk toimub kevaditi Suures rahvasaalis Tiananmeni väljaku lääneosas Pekingis ning kestab üldiselt 10–14 päeva. Ülehiinalise Rahvaesindajate Kogu istungid on üldiselt pandud samale ajale Rahva Poliitilise Konsultatiivkonverentsi Riikliku Komitee, mis on erinevate sotsiaalsete gruppide esindajatest koosnev nõuandev keha, kohtumistega. Kuna Poliitiline Konsultatiivkonverents ja ÜRK on Hiina kaks põhilist nõuandvat organit, kutsutakse neid koos nimega lianghui (kaks istungjärku). ÜRK enda sõnul on selle istungid riigiametnikele võimaluseks hinnata senist poliitikat ning esitleda riigi tulevasi plaane. Parlamentide loend Hiina Riikliku Rahvakongressi hääletustulemuste loend Hiina poliitika Kõrgeim Rahvaassamblee Nõukogude Liidu Ülemnõukogu (NSVL-i vaste) "Archived copy" 第十三届全国人民代表大会第一次会议主席团和秘书长名单. 4. märts 2018. Originaali arhiivikoopia seisuga 16. märts 2018. Vaadatud 16. märts 2018.{{cite web}}: CS1 hooldus: arhiivikoopia kasutusel pealkirjana (link) NPC observer Full coverage of the 2016 NPC & CPPCC sessions - China.org.cn Full coverage of the 2014 NPC & CPPCC sessions - China.org.cn English version of the Official website of the NPC NY Times article on the detainment of would-be petitioners to the NPC Information on National People's Congress and Standing Committee English version of the Standing Committee of Beijing Municipal People's Congress RRK koduleht RRK uudised, Renmin Ribao RRK-ga seotud poliitika Pekingi Munitsipaalse Rahvakongressi Alaline Komitee Suure rahvasaali koduleht
Ajmer

Ajmer on linn Indias Rajasthanis, Ajmeri ringkonna keskus. Tänu Ana Sagari järvele eristub linn ümbritsevast peaaegu puudeta künklikust maastikust. Linn rajati umbes 1100. Sel oli algusest peale strateegiline tähtsus. Mogulite ajal oli see üks eelistatumaid residentse. Aastal 1818 läks linn Briti võimu alla. Rajati rõiva-, naha- ja keemiatööstus. Ajmer on muslimite palverännikute sihtkoht. Linnas on islami arhitektuuri mälestisi.
Lorenzo Pellegrini

Lorenzo Pellegrini (sündinud 19. juunil 1996 Roomas) on Itaalia jalgpallur, kes mängib poolkaitsjana Itaalia kõrgliiga klubis AS Roma ja Itaalia jalgpallikoondises. Ta on klubi meeskonna kapten. Ta liitus Roma noorteakadeemiaga 2005. aastal. Klubi põhimeeskonnas tegi ta debüüdi 22. märtsil 2015 Itaalia kõrgliiga mängus Cesena vastu. 2015. aasta juunis sõlmis ta lepingu Itaalia kõrgliiga klubiga Sassuolo, kus ta mängis kaks hooaega. 2017. aasta juunis naasis ta Romasse, kellega sõlmis viieaastase lepingu. Itaalia jalgpallikoondises tegi Pellegrini debüüdi 11. juunil 2017 MM-i valikmängus Liechtensteini vastu. Koondisekarjääri esimese värava lõi ta 5. septembril 2019 EM-i valikmängus Armeenia vastu.
Graham Dorrans

Graham Dorrans (sündinud 5. mail 1987 Glasgow's) on Šotimaa jalgpallur, kes mängib poolkaitsjana Austraalia kõrgliiga klubis Western Sydney Wanderers. Ta alustas klubikarjääri Šotimaa klubis Livingston, mille meeskonnas debüteeris ta Šotimaa kõrgliigas 2005. aastal. 2008. aasta jaanuaris liitus Dorrans Inglismaa kõrgliiga klubiga West Bromwich Albion. Hooajal 2009–10 mängis ta klubiga Inglismaa esiliigas, kus ta lõi 13 väravat ja aitas klubil tagasi Inglismaa kõrgliigasse jõuda. Samal hooajal valiti Dorrans Inglismaa esiliiga sümboolsesse koosseisu ja West Bromwich Albioni hooaja parimaks mängijaks. Hooaja 2014–15 teises pooles läks ta West Bromwich Albionist laenule Inglismaa esiliiga klubisse Norwich City, kellega sõlmis 2017. aasta mais püsiva lepingu. 2017. aasta juulis naasis Dorrans Šotimaa kõrgliigasse, sõlmides lepingu Rangersiga. Aastatel 2019–2020 mängis ta Šotimaa esiliiga klubis Dundee. 2020. aasta novembris sõlmis Dorrans kaheaastase lepingu Western Sydney Wanderersiga. Šotimaa jalgpallikoondises mängis Dorrans aastatel 2009–2015 kokku 12 mängu.
Kenedy

Robert Kenedy Nunes Nascimento (sündinud 8. veebruaril 1996 Santa Rita do Sapucaís) on Brasiilia jalgpallur, kes mängib äärepoolkaitsjana Hispaania kõrgliigaklubis Valladolidi Real. 2013. aastal debüteeris ta Brasiilia kõrgliigas Fluminense meeskonnas. 2015. aasta augustis siirdus ta Inglismaa kõrgliigaklubisse Chelsea. Klubi meeskonnas tegi ta debüüdi 29. augustil 2015 Inglismaa kõrgliigaklubis Crystal Palace'i vastu. Esimese värava lõi ta Chelsea meeskonnas sama aasta 23. septembril liigakarika mängus Walsalli vastu. Esimese värava Inglismaa kõrgliigas lõi ta 1. märtsil 2016 mängus Norwich City vastu. Hiljem oli Chelseast olnud laenul mitmes teises klubis. Hooaja 2016–17 esimeses pooles oli ta laenul Wafordis. Aastatel 2018–2019 oli ta laenul Inglismaa kõrgliigaklubis Newcastle United. Hooajal 2019–20 oli ta laenul Hispaania kõrgliigaklubis Getafe ja 2020–21 samasse liigasse kuuluvas Granada. 2021. aasta augustis läks ta laenule Brasiilia kõrgliigaklubis Flamengo. 2022. aasta jaanuaris naasis ta Chelsesasse, kuid sai seejärel Chelsea meeskonnas väljakule vaid kolmes mängus. 2022. aasta septembris liitus ta Valladolidi Realiga. Kenedy mängis aastatel 2012–2015 Brasiilia noortekoondistes. Ta on saanud nime Robert F. Kennedy järgi. "Kenedy, pólvora ofensiva | Real Valladolid - Web Oficial". Kenedy, pólvora ofensiva | Real Valladolid - Web Oficial (hispaania). Vaadatud 1. septembril 2022.  Kenedy – pildid, videod ja helifailid Wikimedia Commonsis
Rhodose koloss

Rhodose koloss oli vanakreeka päikesejumala Heliose auks püstitatud kuju, mis asus Kreekas Rhodose saarel. Selle täpne asukoht pole teada, sest pole leitud selle jäänuseid. Rhodose koloss oli üks vanaaja seitsmest maailmaimest. Koloss ehitati aastatel 292 eKr–280 eKr, mis tähendab, et ehitus kestis kokku 12 aastat. Kolossi kõrgus oli 37 meetrit. Koloss hävis maavärinas aastal 226 eKr. Seega oli ta kõige lühemat aega püsinud maailmaime (60 aastat). 653. aastal müüdi kolossi jäänused vanametallina Süüria kaupmehele. Nende ära vedamiseks olevat vaja olnud 900 kaamelit.
Alīgarh

Alīgarh on linn Indias Uttar Pradeshi osariigis, Alīgarhi ringkonna keskus. Linn paikneb Gangese tasandikul keset põllumajanduspiirkonda. Seal on tööstusettevõtteid ja Alīgarhi Muslimiülikool, kus õpib üliõpilasi kogu maailmast, 18. sajandist pärinev mošee ning islami pühakute haudu. Linn sai alguse Alīgarhi fordi rajamisest 16. sajandil.
Belleville (Pariis)

Belleville on Pariisi naabruskond, mis asub neljas linna ringkonnas. Suurem osa Belleville'ist kulgeb 20. ja 19. ringkonna piiril mööda peatänavat Rue de Belleville'i. Ülejäänud osa asub 10. ja 11. ringkonnas. Kunagi oli Belleville'i iseseisev vald (asula), mis liideti Pariisi linnaga 1860. aastal. See jagunes kahe linnaosa vahel. Geograafiliselt asub naabruskond künkal, mis sarnaneb linna kõrgeima künka Montmartre'iga. Nimi Belleville tähendab ilusat linna. Naabruskonnas sündis laulja ja näitleja Édith Piaf.
Rue de Belleville

Rue de Belleville on üks peamisi tänavaid Pariisi 19. ja 20. ringkonnas. Belleville
Mooste valla vapp

Mooste valla vapp on Põlva maakonnas asunud endise Eesti haldusüksuse Mooste valla vapp. Vapp kinnitati 16. veebruaril 1998. Rohelisel kilbil hõbedane sarikas, milles kolm viie õielehega sinist hõbedase südamikuga linaõit 1 + 2. Kolm linaõit sümboliseerivad valla kolme suuremat asulat - Mooste, Kauksi, Rasina. Linaõis viitab Moostele kui ühele linakasvatuse keskusele. Mooste valla lipp Põlva maakond Mooste valla sümboolika valla kodulehel Mooste valla sümboolika Riigikantselei kodulehel
Petroolisinine

Petroolisinine (prantsuse keeles bleu pétrole, inglise keeles petrol blue) on väljamõeldud värvinimetus, mis tähistab üht sinistest värvitoonidest, tugeva roheka varjundiga kergelt tuhmjat tumesinist värvust. Nagu ka elektrisinise värvuse puhul ei ole nimetus antud mingi objekti värvuse järgi. Värvinimetust kasutatakse peamiselt moesõnavaras tekstiilide, lõngade, paelte ja muude aksessuaarimaterjalide värvuse kirjeldamiseks, samuti sisekujunduse kontekstis, selle vasteks on pakutud RAL värvikaardi tooni 5001 Grünblau. Nimetus esineb esimest korda 1913. aastal ajalehe Le Matin moeartiklis: "Nos tissus pour la ville? […] Les tons? Marron mordoré, noir, bordeaux et un bleu foncé, qui plaît tout particulièrement et qui a été dénommé “bleu pétrole". "Meie kangad linnale? […] Värvitoonid? Kuldpruun, must, bordoopunane ja tumesinine, mis on eriti populaarne ja mida nimetatakse "petroolisinine". Veel 1920. aastal tuleb see lahti seletada: "L'une, en velours bleu pétrole, un nouveau bleu profond, indéfinissable". "Üks [kleit] petroolisinisest, uuest sõnulseletamatust sügavsinisest sametist[...]". 1939. aastal kirjeldas ajaleht Nouvelliste d'Indochine Suurbritannia pilootide vormiriietust petroolisinisena. Eesti keelde on värvinimetus jõudnud arvatavasti otselaenuna prantsuse keelest üle inglise keele (prantsuse keeles tähendab pétrole naftat või õli või petrooleumi). Sybil Connolly disainitud petroolisinine õhtukleit, tagakülg DMC tikkimisniitide valikus on nr 3808 Bleu Pétrole on väga tume rohekassinine Petroolisinist värvi krepp-paber on keskmine sügavsinine ja sarnaneb paabulinnusinisele Veebivärv Petrol on sügav tume rohekassinine, seda esineb mitmes heksadetsimaalkoodi variandis, mis on kõik toonidelt lähedased. Potisinine Paabulinnusinine Pardisinine "Arhiivikoopia". Originaali arhiivikoopia seisuga 24. oktoober 2020. Vaadatud 19. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://icolorpalette.com/color/petrol Saaresinine. - Lee Reinula ateljee (blogi) "Arhiivikoopia". Originaali arhiivikoopia seisuga 29. detsember 2020. Vaadatud 19. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://epood.saara.ee/pood/petroolisinine-65-3i https://xn--an4ksit-8wa9na.ee/alize-cashmira/4215-cashmira.html "Arhiivikoopia". Originaali arhiivikoopia seisuga 26. september 2022. Vaadatud 19. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://xn--sooduslngad-lfb.ee/toode/mila-3mm-makramee-petroolisinine-toon/ Agnès. "Chez nos grands couturiers". - Le Matin, Paris,‎ 11 octobre 1913 Rosine. Propos féminins. - Le Figaro, Paris,‎ 13 octobre 1920 J. A. Le visage nouveau des quartiers de Paris. - Le Nouvelliste d'Indochine,‎ 31 décembre 1939 https://en.wiktionary.org/wiki/petrol_blue Nuancier DMC numéros et noms Nuancier papier crepon http://hexcolor16.com/005f6a https://www.colourlovers.com/color/16738F/Petrol http://hex.wikimix.info/en/color-005a73
Orava valla vapp

Orava valla vapp on Põlva maakonnas asunud endise Eesti haldusüksuse Orava valla vapp. Vapp on kinnitatud 17. mail 1999. Kuldsel kilbil punane orav. Orava valla lipp Põlva maakond Orava valla sümboolika valla kodulehel Orava valla sümboolika Riigikantselei kodulehel
Totoriškėse mõis

Totoriškėse mõis (leedu Totoriškių dvaras) on endine mõis Leedus Trakai rajooni Trakai vallas Trakai linnas. Mõisakompleks asus varem Totoriškėse külas. Mõisakompleks asub Galvė järve põhjakaldal. Selle juures asub kämping Kempingas slėnyje. Mõisa omanikuks oli endine Poola sõjamerelaevastiku kapten Petrowski. Mõisakompleks rajati XIX sajandil. Pärast Petrowski lahkumist rajati mõisa südamesse pioneerilaager. Selle tarbeks püstitati sinna uusi puidust eluhooneid ja ehitisi kultuuriürituste tarbeks. Säilinud on endine mõisa kontorihoone ja häärber, nende juures paiknevad pioneeride elumajad, kultuurimaja ja söökla. Häärberi juurde on rajatud Galvė poole laskuv terrass. Trakų istorinis nacionalinis parkas
Siluan Áthoselt

Áthose püha Siluan (vene keeles Святой Силуан Афонский; ilmaliku nimega Семён Иванович Антонов Semjon Ivanovitš Antonov; 1866 Šovskoje, Tambovi kubermang – 24. september (Juliuse kalendri järgi 11. september) 1938 Panteleimoni klooster, Áthos) oli vene päritolu Konstantinoopoli Õigeusu Kiriku munk, kes tegutses Áthosel. Õigeusu kirik austab teda pühakuna (vagana). Tema mälestuspäev on 11. september Juliuse kalendri järgi. Semjon Antonov sündis Tambovi kubermangu Lebedjani maakonnas Šovskoje vallas Šovskoje külas. Naaberkülas Sezjonovos elas sulgunu Joann Sezjonovost. Ta paistis silma tervise ja kehalise jõuga: ta võis paljaste kätega võtta tulise malmpoti ja viia selle pliidilt lauale, mille taga tema artell töötas. Rusikalöögiga võis ta päris paksu laua risti pooleks lüüa. Ta tõstis suuri raskusi ja tal oli suur vastupidavus nii kuuma kui ka külma käes, ta võis väga vähe süüa ja palju töötada. Гуревич 2000. А. Л. Гуревич. Духовные предтечи Преподобного Силуана Афонского. – Православный летописец Санкт-Петербурга, 2000, nr 2, lk 44–54. Veebiversioon.
Belleville (Ontario)

Belleville on linn Kanadas Ida-Ontarios. Seda läbib kiirtee nr 401, mis ühendab Torontot (187 km) ja Montréali (367 km). Belleville'ist viib sild Rossmore'i, mis asub Prince Edward County nimelisel poolsaarel üle Quinte'i lahe. https://www12.statcan.gc.ca/census-recensement/2016/dp-pd/prof/index.cfm?Lang=E
Põlva vapp

Põlva vapp oli Eesti haldusüksuse Põlva linna vapp. Vapp on kinnitatud 23. jaanuaril 1995. Hõbedase vapikilbi keskel seisab roheline kukk. Vapi ülaossa jäävad kaks sinist viieharulist õit. Kukk suundub paremale, hoides ülestõstetud jalas kaardikeppi, teise jalaga toetub ta neerja kujuga rohelisele jalgealusele. Kukk on sümbolina kahe tähendusega. Ühelt poolt on ta heraldikas vabaduse sümbol ja Põlva oli taastatud Eesti Vabariigis esimene alev, mis end linnaks kuulutas. Teisalt, eriti koos kaardikepiga, on kukk hariduse ja kooliõpetuse sümbol. Põlva linn on alguse saanud kihelkonnakiriku ümber kujunenud külast. Põlva kirikus on töötanud pikka aega õpetajana Eesti haridusajaloos silmapaistvat kohta omavad Johann Georg Schwartz, kes andis välja õpikute sarja "Koli-ramat" ning Gustav Adolph Oldekop. Lisaks on Põlvaga seotud üks rahvusliku liikumise juhte ja folkloori kogumise algataja Jakob Hurt ning eesti rahvusliku pedagoogikateaduse üks rajajaid Johannes Käis. Põlva on pikka aega olnud vähemalt oma lähema ümbruse hariduskeskuseks, siin asus 1688. aastal üks kahest Võrumaa koolist, 1833. aastal avatud kihelkonnakool oli tol ajal esimene Võrumaal. Neerja kujuga roheline jalgealune sümboliseerib Põlva linna asumist paljudel küngastel ja Ora ürgoru pervedel. Kaks sinist viieharulist õit on stiliseeritud linaõied, mis viitavad linakasvatusele – pikka aega Põlva ümbruse talupoegadele peamiseks sissetuleku allikaks olnud tegevusele. Just linakasvatusest saadud tuludega hakkasid Põlva kihelkonna talupojad XIX sajandil oma talusid päriseks ostma, see võimaldas omakorda pöörata rohkem tähelepanu kultuurile ja kaubandusele, mille keskuseks sai Põlva. Ka sümboliseerivad kaks õit Põlva koosnemist kahest osast, millest üks on kujunenud kirikuküla laienemisel ja teine paari kilomeetri kaugusel raudteejaama ümber. Põlva lipp Põlva sümboolika Riigikantselei kodulehel
Ida-Ontario

Ida-Ontario (prantsuse keeles Est de l'Ontario, inglise keeles Eastern Ontario) on Kanada provintsi Ontario regiooni Lõuna-Ontario alaregioon. Kuldne Hobuseraud Kesk-Ontario Edela-Ontario
Korporatsioon Fraternitas Lataviensis

Korporatsioon Fraternitas Lataviensis on 16. septembril 1926 Riias asutatud Läti üliõpilasorganisatsioon. Korporatsiooni värvid on must-valge-kuldne ning deviis on "PRO PATRIA, IUSTITIA, HONORE" (Kodumaa, Õiglus, Au). Korporatsioonihoone asub Riias aadressil Aldaru iela 7. 19. märtsil 2021 sõlmiti kartellileping Eesti Üliõpilaste Seltsiga. Jānis Annuss, maalikunstnik ja fotograaf Ernests Blese, keeleteadlane Dītrihs Andrejs Lēbers, õigusteadlane Egils Levits, Läti president Ādolfs Šilde, ajaloolane Miķelis Valters, poliitik ja diplomaat Jāzeps Vītols, helilooja, dirigent ja pianist
Lana Turner

Lana Turner (sündinud Julia Jean Turner; 8. veebruar 1921 – 29. juuni 1995) oli Oscarile nomineeritud Ameerika Ühendriikide näitleja. Ligi 50-aastase karjääri jooksul sai ta tuntuks nii filminäitleja kui ka reklaamimodellina. 1940. aastate keskel oli ta üks suurema sissetulekuga USA näitlejaid ja üks Metro-Goldwyn-Mayeri (MGM) tippnäitlejaid. Tema osatäitmisega filmid teenisid 18-aastase lepingu ajal stuudiole rohkem kui 50 miljonit dollarit. Turnerit on nimetatud Hollywoodi popkultuuri ikooniks ja filmilegendiks. Fields, Jill (2007). An Intimate Affair: Women, Lingerie, and Sexuality. University of California Press. Lana Turner andmekogus IMDb (inglise)  Lana Turner – pildid, videod ja helifailid Wikimedia Commonsis
Ain Kütt

Ain Kütt (sündinud 1975) on eesti muuseumitöötaja ja kirjanik. Ta on õppinud Tartu Ülikoolis ajalugu, suunitlusega Eesti ajaloole. Pärast õpinguid läks ta tööle Vargamäele A. H. Tammsaare muuseumi juhiks. Alates 2006. aastast juhib ta RMK Sagadi mõisa muuseumi. Ta on avaldanud ajakirjanduses populaarteaduslikke artikleid, peamiselt metsanduse ajaloost. Samuti on ta koostanud näitustekste. Ta on kirjutanud ka kümmekond näidendit harrastusteatrite tarbeks, neist kahte ("Laulupeole!" ja "Tõotatud maa") on teatrifestivalidel ka preemiatega pärjatud. Sagadi paruni mõistatused: "Risti soldati mõistatus"(2019) "Kuldse medaljoni mõistatus"(2020) "Musta paguni mõistatus" (2021) "Kolme kaardi mõistatus" (2023) "Laulupeole!" "Tõotatud maa" Ain Kütt (2019). Risti soldati mõistatus. OÜ Hea Raamat.
Põlva lipp

Põlva lipp oli Põlva maakonnas asuva Põlva linna lipp. Lipp on kinnitatud 23. jaanuaril 1995. Ülalt algavad võrdse laiusega triibud; roheline, valge, sinine kuni keskkohani ja siis keskelt alla sinine, valge ja roheline. Kuna lipu keskel kohtuvad kaks sinist, moodustub nendest lai triip, mille keskel paikneb Põlva linna vapp. Lipu värvid viitavad linakasvatusele – pikka aega Põlva ümbruse talupoegade peamiseks sissetuleku allikaks olnud tegevusele. Just linakasvatusest saadud tuludega hakkasid Põlva kihelkonna talupojad XIX sajandil oma talusid päriseks ostma, see võimaldas omakorda pöörata rohkem tähelepanu kultuurile ja kaubandusele, mille keskuseks sai Põlva. Värvid sümboliseerivad järgmist: roheline – linataime vart, sinine – linataime õit, valge – linakiust saadud toodangut. Heisatav ja väljapandav linnalipp peab vastama Põlva linna põhimääruses toodud kirjeldusele ning olema terve ja puhas. Linna lipp heisatakse alaliselt linnavalitsuse hoonel. Linna lipu võib heisata ettevõtete, asutuste ja organisatsioonide hoonetel ning elamutel riigilipu heiskamise päevadel. Linna lippu võib heisata avalikel üritustel, samuti perekondlike sündmuste puhul. Linnavalitsus võib anda korralduse heisata linnalipp mõne muu sündmuse puhul. Kasutamiskõlbmatuks muutunud linnalipp kuulub sündsal viisil hävitamisele. Põlva vapp Põlva sümboolika Riigikantselei kodulehel
Max Delbrück

Max Ludwig Henning Delbrück (4. september 1906 – 9. märts 1981) oli saksa päritolu Ameerika Ühendriikide biofüüsik. Delbrück õppis Göttingeni Ülikoolis astrofüüsikat, keskendudes teoreetilisele füüsikale. 1930. aastal sai ta doktorikraadi. Delbrück tegi koostööd Otto Hahniga ning kirjeldas ta gammakiirte hajumise protsessi, mis hiljem nimetati Delbrücki hajumiseks. 1937. aastal siirdus Delbrück Rockefelleri fondi kutsel Ameerika Ühendriikidesse, kus töötas Rockefelleri fondi molekulaarbioloogia programmis. 1939. aastast töötas ta Vanderbilti Ülikooli füüsikaõppejõuna. 1947. aastal sai Delbrück California Tehnoloogiainstituudi bioloogia professoriks. 1969. aastal pälvis Delbrück koos Alfred Hershey ja Salvador Luciaga Nobeli meditsiiniauhinna viiruste paljunemise ja geneetilise struktuuri uurimise eest. "Max Delbrück Biographical". The Nobel Prize. Vaadatud 20. märts 2021. "Max Delbrück Facts". The Nobel Prize. Vaadatud 20. märts 2021.